Вось апошнія выпадкі, якія зафіксаваны ў тым ліку і ў нашай Брэсцкай вобласці. Сёння ўвайшло ва ўжытак набыванне тавару цераз Інтэрнэт – нават аўтамабілі так людзі заказваюць і купляюць. Але трэба быць максімальна асцярожным: вы дамовіліся набыць аўто, але з вас віртуальны прадавец патрабуе “перакінуць” па Інтэрнэту грошы – перадплату. Дык вось: зафіксавана на Брэстчыне некалькі выпадкаў, калі гэтая перадплата знікала ў невядомым накірунку, а патрабаваць яе пасля няма з каго. Асабліва, калі грошы перададзены за мяжу. Каб не папасці на такую вудачку, важна адэкватна рэагаваць на розныя “абяцанкі”.